S-610/2008

Mál þetta, sem dómtekið var 27. f.m., er höfðað með tveimur ákærum lögreglustjórans á höfuðborgarsvæðinu, útgefnum 1. febrúar og 22. maí 2008.

Með fyrri ákærunni er höfðað opinbert mál á hendur ákærða, Ó-kk-þgf E-kk-þgf G-kk-þgf, kt. 000000-0000, nú til heimilis að Efstalundi 2 í Garðabæ „fyrir nytjastuld og umferðarlagabrot, með því að hafa miðvikudaginn 1. ágúst 2007, brotist inn í bílskúr að Smyrlahrauni 12 í Hafnarfirði, og ekið þaðan í heimildarleysi torfæruhjólinu JD-795 af gerðinni Husqvarna, og daginn eftir ekið hjólinu að bensínstöð Atlantsolíu að Kópavogsbraut í Kópavogi, í báðum tilvikum án þess að hafa endurnýjað ökuskírteini sitt. Telst þetta varða við 1. mgr. 259. gr. almennra hegningarlaga nr. 19/1940 og 1. mgr. 48. gr., sbr. 1. mgr. 100. gr. umferðarlaga nr. 50/1987, sbr. 1. gr. laga nr. 20/1956.“

Með seinni ákærunni höfðar lögreglustjóri mál á hendur ákærða Ó-kk-þgf E-kk-þgf og ákærðu R-kk-þgf K-kk-þgf, kt. 000000-0000, Bæjargili 33 í Garðabæ og G-kk-þgf M-kk-þgf, kt. 000000-0000, Bæjargili 50 Í Garðabæ, fyrir hegningarlagabrot. Er í ákærunni gerð svofelld grein fyrir sakargiftum og heimfærslu til refsiákvæða:

1. Á hendur ákærðu R-kk-þgf og Ó-kk-þgf fyrir fjárdrátt, með því að hafa í félagi, miðvikudaginn 27. desember 2006, í versluninni 11-11 í Gilsbúð í Garðabæ, sett á svið rán og þannig dregið sér fé úr sjóðsvél verslunarinnar, með því að ákærði Ó-kk-nf kom inn um bakdyr verslunarinnar, íklæddur kuldagalla og lambúshettu, vopnaður melspíru, og sló meðákærða R-kk-þf, sem þá vann sem starfsmaður verslunarinnar, með þeim afleiðingum að ákærði R-kk-nf féll í gólfið og ákærði Ó-kk-nf hafði á brott með sér poka úr höndum R-kk-ef sem hafði að geyma hluta uppgjörs verslunarinnar að fjárhæð 63.000 krónur.

Telst þetta varða við 1. mgr. 247. gr. almennra hegningarlaga nr. 19/1940.

2. Á hendur ákærða G-kk-þgf fyrir hlutdeild í ofangreindu broti meðákærðu R-kk-ef og Ó-kk-ef, með því að hafa veitt liðsinni sitt í verki, með því að veita meðákærða Ó-kk-þgf húsaskjól að ofangreindu lögheimili sínu, fyrir og eftir brotið, þar sem ákærði Ó-kk-nf m.a. klæddi sig í áðurnefndan fatnað og taldi fjármunina sem hann hafði úr höndum ákærða R-kk-ef við sviðsetninguna.

Telst þetta varða við 1. mgr. 247. gr., sbr. 1. mgr. 22. gr. almennra hegningarlaga nr. 19/1940.

Þess er krafist að ákærðu verði dæmdir til refsingar. Þá er í seinni ákærunni getið bótakröfu sem Kaupás hf. gerir á hendur ákærðu. Er þess krafist að ákærðu verði dæmdir til að greiða félaginu 247.165 krónur auk vaxta.

I.

Ákærðu hafa fyrir dómi skýlaust játað að hafa gerst sekir um þá háttsemi sem þeim er gefin að sök í málinu. Er sannað með þeirri játningu að ákærðu hafi framið þau brot sem lýst er í ákærum málsins og eru þar réttilega heimfærð til refsiákvæða. Skal í því sambandi sérstaklega tiltekið að svo sem atvikum var háttað þá er ákærði Ó-kk-nf Ö-kk-nf kom inn í verslun 11-11 við Gilsbúð í Garðabæ að kvöldi miðvikudagsins 27. desember 2006 megi líta svo á að ákærði R-kk-nf hafi haft vörslur þeirra fjármuna sem Ó-kk-nf Ö-kk-nf hafði á brott með sér úr versluninni.

II.

Ákærði, R-kk-nf K-x-x, hefur ekki áður sætt refsingu. Í ljósi þess og að atvikum virtum þykir refsing hans hæfilega ákveðin fangelsi tvo mánuði.

Ákærða, Ó-kk-þgf E-kk-þgf G-kk-þgf, var tvisvar sinnum á árinu 2006 gerð sektarrefsing fyrir umferðarlagabrot. Þá gekkst hann undir sekt hjá lögreglustjóra 8. mars 2007 fyrir fíkniefnabrot. Refsing hans nú þykir með hliðsjón af 77. og 78. gr. almennra hegningarlaga nr. 19/1940 hæfilega ákveðin fangelsi í þrjá mánuði.

Ákærði, G-kk-nf M-kk-nf, gekkst 29. nóvember 2006 undir greiðslu sektar fyrir umferðarlagabrot og 7. mars 2007 fyrir fíkniefnabrot. Refsing hans sem hlutdeildarmanns í fjárdráttarbroti meðákærðu þykir með hliðsjón af 78. gr. almennra hegningarlaga hæfilega ákveðin fangelsi í 30 daga.

Í ljósi sakaferils ákærðu þykir mega ákveða að refsing þeirra skuli bundin skilorði, svo sem nánar greinir í dómsorði.

Krafa Kaupás hf. á hendur ákærðu um greiðslu skaðabóta nemur svo sem fram er komið 247.165 krónum. Er krafan sundurliðuð þannig að í fyrsta lagi er gerð krafa um greiðslu fjármuna sem ákærðu Ó-kk-nf Ö-kk-nf og R-kk-nf höfðu á brott með sér úr hinu sviðsetta ráni á kvöldi miðvikudagsins 27. desember 2006, en í kröfugerð er út frá því gengið að um hafi verið að ræða samtals 72.051 krónu. Þá er í öðru lagi gerð krafa vegna aukavinnu starfsmanna sem komið hafi til vegna þessa atviks og nemur þessi kröfuliður 50.000 krónum. Þá er í þriðja lagi krafist greiðslu á þóknun til lögmanns vegna aðstoðar við að halda bótakröfu fram í málinu og nemur sá liður 125.114 krónum.

Í ákæru málsins er út frá því gengið að ákærði Ó-kk-nf Ö-kk-nf hafi haft 63.000 krónur á brott með sér úr versluninni. Hann og ákærði R-kk-nf hafa samþykkt að greiða Kaupási hf. þá fjárhæð, en hafna bótakröfu að öðru leyti. Ákærði G-kk-nf hafnar bótakröfu alfarið. Þegar litið er til þess í hverju hlutdeildarverknaður ákærða G-kk-ef fólst og annarra atvika málsins þykja ekki vera næg efni til að fella bótaskyldu á hann. Þá hafa ekki verið lögð fram gögn til stuðnings kröfu um bætur vegna aukavinnu starfsmanna samkvæmt framansögðu og kemur hún því ekki til úrlausnar í þessu máli. Krafa vegna lögmannskostnaðar er tekin til greina með 30.000 krónum. Verða ákærðu Ó-kk-nf Ö-kk-nf og R-kk-nf samkvæmt þessu dæmdir til að greiða Kaupási hf. 93.000 krónur. Um vexti fer svo sem í dómsorði greinir.

Dæma ber ákærða G-kk-þf til að greiða þóknun skipaðs verjanda síns, H-kk-ef I-kk-ef hæstréttarlögmanns, sem ákveðin er að teknu tilliti til virðisaukaskatts, svo sem í dómsorði greinir. Annan sakarkostnað leiddi ekki af meðferð málsins.

Þ-kk-nf I-kk-nf N-kk-nf dómstjóri dæmir mál þetta.

D ó m s o r ð :

Ákærði, Ó-kk-nf Ö-kk-nf G-kk-nf, sæti fangelsi í þrjá mánuði, en fresta skal fullnustu refsingarinnar og hún falla niður að liðnum tveimur árum frá uppkvaðningu dóms þessa, haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærði, R-kk-nf K-kk-nf, sæti fangelsi í tvo mánuði, en fresta skal fullnustu refsingarinnar og hún falla niður að liðnum tveimur árum frá uppkvaðningu dóms þessa, haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærði, G-kk-nf M-kk-nf, sæti fangelsi í 30 daga, en fresta skal fullnustu refsingarinnar og hún falla niður að liðnum tveimur árum frá uppkvaðningu dóms þessa, haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærðu, Ó-kk-nf Ö-kk-nf og R-kk-nf, greiði óskipt Kaupási hf. 93.000 krónur ásamt vöxtum samkvæmt 1. mgr. 8. gr. laga nr. 38/2001 um vexti og verðtryggingu frá 27. desember 2006 til 22. mars 2007, en dráttarvöxtum samkvæmt 1. mgr. 6. gr. sömu laga frá þeim degi til greiðsludags.

Ákærði, G-kk-nf, greiði þóknun skipaðs verjanda síns, H-kk-ef I-kk-ef hæstaréttarlögmanns, 74.700 krónur.

Þ-kk-nf I-kk-nf N-kk-nf

Rétt endurrit staðfestir

Héraðsdómur Reykjaness 11.07.2008.